# อาดัม เญเม็ตส์
อาดัม เญเม็ตส์ (, ; เกิดวันที่ 2 กันยายน ค.ศ. 1985) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหน้าให้กับดีนามอบูกูเรชต์จากประเทศโรมาเนีย และทีมชาติสโลวาเกีย เขาลงเล่นฟุตบอลใน 6 ประเทศ แต่ลงเล่นในประเทศเยอรมนียาวนานที่สุด

 สโมสรอาชีพ 
เขาเริ่มลงเล่นให้กับ MSK Žilina ตั้งแต่ ค.ศ. 2004-2007 และคว้าแชมป์ลีกสโลวาเกียในฤดูกาล 2006–07 ต่อมาในเดือนสิงหาคม ค.ศ. 2007 เขาถูกปล่อยยืมตัวให้กับ Erzgebirge Aue ในซไวเทอบุนเดิสลีกา ซึ่งเขาทำได้ 10 ประตู และจ่ายบอลสำเร็จ 7 ครั้งในการลงเล่น 29 นัด

วันที่ 11 มิถุนายน ค.ศ. 2008 เญเม็ตส์เซ็นสัญญา 4 ปีกับสโมสร Genk ในประเทศเบลเยียม เขาทำ 4 ประตูจาก 21 นัดที่ลงเล่น ต่อมาในเดือนกรกฎาคม ค.ศ. 2009 เขาตกเป็นข่าวในย้ายไปฮาร์ตออฟมิดโลเธียนในสกอตติชพรีเมียร์ชิป ซึ่งก็ล้มเหลว และในวันที่ 28 กรกฎาคม ค.ศ. 2009 เญเม็ตส์เซ็นสัญญา 3 ปีกับไคเซอร์สเลาเทิร์นในลีกระดับสองของเยอรมนี

ในเดือนมิถุนายน ค.ศ. 2011 มีการรายงานว่า เขาตกจากต้นเชอร์รีในสวนของเขา ทำให้กระดูกซี่โครงและไหปลาร้าของเขาบาดเจ็บจนต้องได้รับการผ่าตัด เขาจึงไม่ได้ลงเล่นฟุตบอลเป็นเวลาสามเดือน เขากลับมาฝึกซ้อมอีกครั้งในเดือนกันยายน แต่เขาก็ย้ายออกจากสโมสรในช่วงฤดูกาล เมื่อเดือนมกราคม ค.ศ. 2012 เขาลงเล่น 61 นัด ทำได้ 9 ประตูใน 2 ฤดูกาลครึ่งกับไคเซอร์สเลาเทิร์น และในวันที่ 27 มกราคม ค.ศ. 2012 เญเม็ตส์ย้ายไปอิงโกลสตัดต์จนจบฤดูกาล

วันที่ 24 กรกฎาคม ค.ศ. 2012 เขาเซ็นสัญญาสองปีกับยูเนียนเบอร์ลินในลีกระดับสองของเยอรมนีจนถึงเดือนมิถุนายน ค.ศ. 2014 ต่อมาในเดือนธันวาคม ค.ศ. 2013 เขาต่อสัญญาเพิ่มอีกสองปีจนถึง ค.ศ. 2016 แต่ในอีกห้าเดือนถัดมา เขาได้รับอนุญาตให้ย้ายออกจากสโมสรหลังจบฤดูกาลได้ แต่เขาก็ยังอยู่ต่อจนถึง ค.ศ. 2015 เขาได้ลงเล่น 5 นัดในครึ่งฤดูกาลแรก ก็ถูกปล่อยตัวจากเบอร์ลิน

วันที่ 25 มกราคม ค.ศ. 2015 เขาเซ็นสัญญากับนิวยอร์กซิตีในเมเจอร์ลีกซอกเกอร์ แต่ในช่วงต้นฤดูกาล เขาแทบไม่ได้ลงเล่นเพราะมีผลงานที่ย่ำแย่ โดยเฉพาะใน 9 นัดแรกที่เขาเล่นได้อย่างน่าผิดหวัง ตลอด 594 นาที เขาไม่สามารถทำประตูหรือจ่ายบอลได้เลย และในวันที่ 31 สิงหาคม ค.ศ. 2015 เญเม็ตส์กับสโมสรนิวยอร์กก็ตกลงแยกทางกัน และเขาก็ย้ายไปสโมสร Willem II ในเอเรอดีวีซีของประเทศเนเธอร์แลนด์ ก่อนที่ตลาดซื้อ-ขายจะปิดเพียง 15 นาทีWillem II heeft eindelijk succes en haalt tóch nieuwe spits naar Tilburg (Dutch). Voetbalprimeur. 31 August 2015.

วันที่ 6 กันยายน ค.ศ. 2016 เญเม็ตส์เซ็นสัญญา 2 ปีกับดีนาโม บูคูเรสตี สโมสรจากประเทศโรมาเนีย

 การทำประตูในนามทีมชาติ 
ข้อมูลล่าสุดเมื่อวันที่ 1 กันยายน ค.ศ. 2017

#วันที่สนามนัดที่ลงเล่นคู่แข่งสกอร์ผลการแข่งขัน14 กันยายน ค.ศ. 2014Štadión pod Dubňom, Žilina, สโลวาเกีย111–01–0กระชับมิตร215 พฤศจิกายน ค.ศ. 2014Philip II Arena, สโกเปีย, มาซิโดเนีย142–02–0ฟุตบอลชิงแชมป์แห่งชาติยุโรป 2016 รอบคัดเลือก327 มีนาคม ค.ศ. 2015Štadión pod Dubňom, Žilina, สโลวาเกีย151–03–0412 ตุลาคม ค.ศ. 2015Stade Josy Barthel, ลักเซมเบิร์ก, ลักเซมเบิร์ก182–04–2527 พฤษภาคม ค.ศ. 2016ASKÖ Stadion, Wels, ออสเตรีย211–03–1กระชับมิตร62–0711 ตุลาคม ค.ศ. 2016Štadión Antona Malatinského, เตอร์นาวา, สโลวาเกีย253–03–0ฟุตบอลโลก 2018 รอบคัดเลือก811 พฤศจิกายน ค.ศ. 2016261–04–0927 มีนาคม ค.ศ. 2017Ta'Qali National Stadium, Ta'Qali, มอลตา283–13–1108 ตุลาคม ค.ศ. 2017Štadión Antona Malatinského, เตอร์นาวา, สโลวาเกีย321–03–0112–0

 สถิติอาชีพ 
 ทีมชาติ 

 ทีมชาติ  ปี ค.ศ.  ลงเล่น  ประตูสโลวาเกีย200610201110201350201474201552201664201763ทั้งหมด3211

 เกียรติประวัติ 
 สโมสร 
Žilina
สโลวักซูเปอร์ลีกา: 2006–07

Genk
เบลเจียนคัพ: 2008–09

ไคเซอร์สเลาเทิร์น
ซไวเทอบุนเดิสลีกา: 2009–10

ดีนาโม บูคูเรสตี
Cupa Ligii: 2016–17